alexandrainst/scandi-wiki huggingface dataset:
Tom

Tom og Thom er mannsnamn danna som engelske kortformer av Thomas. Dette kjem igjen frå hebraisk tōmā, 'tvilling'. Tom har norsk namnedag den 21. desember.

Kortforma er kjend sidan mellomalderen i England. Frå 1700-talet er det også kjend som døypenamn.

Bruk
Tom var særleg populært i Noreg midt på 1900-talet, særleg rundt 1960, då over 1,4 % av nyfødde gutar fekk namnet. 

I 2009 var det 15 590 norske menn som heitte Tom, av dei 5 539 med Tom som einaste førenamn. 189 heitte Thom.

Namneberarar
Tom Seeberg (1860-1938), norsk skyttar
Tom Kristensen (1893-1974), dansk forfattar
Tom Wilson (1931-1978), amerikansk plateprodusent
Tom Wolfe (f. 1931), amerikansk forfattar
Tom T. Hall (f. 1936), amerikansk artist og låtskrivar
Tom Jones (f. 1940), walisisk songar, eigentleg Thomas Jones Woodward 
Tom Bache-Wiig (f. 1942), norsk kunstnar
Tom Clancy (f. 1947), amerikansk forfattar
Tom Waits (f. 1949), amerikansk musikar og skodespelar
Tom Prahl (f. 1949), svensk fotballtrenar
Tomm Kristiansen (f. 1950), norsk journalist og forfattar
Tom Walkinshaw (f. 1950), skotsk motorsportutøvar
Tom Colbjørnsen (f. 1951), rektor ved BI
Tom Harald Jenssen (f. 1951), norsk forleggjar
Tom Kristensen (f. 1955), norsk krimforfattar
Tom Sandberg (f. 1955), norsk kombinertløpar
Tom Hanks (f. 1956), amerikansk skodespelar, eigentleg Thomas Jeffrey Hanks
Tom Erik Oxholm (f. 1959), norsk skøyteløpar
Tom Egeland (f. 1959), norsk forfattar
Tom Eddie Brudvik (f. 1960), norsk skodespelar
Tom Cruise (f. 1962), amerikansk skodespelar
Tom Nordlie (f. 1962), norsk fotballtrenar
Tom Kristensen (1967- ), dansk motorsportutøvar
Thom Yorke (f. 1968), britisk musikar, frontfigur i Radiohead
Tom Henning Hovi (f. 1972), norsk fotballspelar
Thom Hell (f. 1977), norsk musikar, eigentleg Thomas Helland
Tom Reidar Haraldsen (f. 1980), norsk fotballspelar
Tom Høgli (f. 1984), norsk fotballspelar
Tom Erik Nordberg (f. 1985), norsk fotballspelar
Tom Hilde (f. 1987), norsk skihoppar
Tom Kaulitz (f. 1989), tysk gitarist i rockebandet Tokio Hotel
Tom Dice (f. 1989), belgisk songar

Tom i kulturen
Tom Sawyer er ein person i fleire bøker av Mark Twain.
Onkel Tom er namnet på ein viktig antislaveriroman av Harriet Beecher Stowe, og ein av hovudpersonane i han.
«Tom» eller «tomcat» er eit engelsk ord for hannkatt. I teiknefilmane om Tom og Jerry heiter katten Tom.
Tom Riddle er det opphavlege namnet til fienden til Harry Potter, Lord Voldemort i bøkene til J.K. Rowling.

Tom i elvenamn

Tom i Amur oblast, elv i Russland
Tom ved Ob, ei av sideelvane til Ob

Kjelder

mannsnamn
kortnamn
førenamn av engelsk opphav
førenamn av hebraisk opphav
Alvefeltet

Alvefeltet er eit naturgass- og kondensatfelt i Norskehavet som er knytt opp til produksjonsskipet Norne som eit satellittfelt. Alve ligg 16 km sørvest for Norne. Gassen frå Alvefeltet vert produsert ved hjelp av undervassinstallasjonar. 

Alvefeltet vart oppdaga i 1990 og førte til at det større Nornefeltet vart oppdaga to år seinare, i 1992. Produksjonen av Nornefeltet starta alt i 1997. Produksjonen på Alve starta 19. mars 2009. Med Alvefeltet og andre funn i området vart levetida til Norne utvida frå 2016 til 2021. Feltet består av formasjonane Garn, Not, Ile og Tilje, og funna ligg i Garn- og Notformasjonane. 

Utvinnbare reservar var per 2012 rekna til kring 5,7 milliardar kubikkmeter gass, 11,9 mill. fat olje og 1,1 mill. tonn NGL.

Kjelder 
 Alve på statoil.com 
 Fakta 2013 Norsk petroleumsverksemd 

Norske olje- og gassfelt
Olje- og gassfelt i Norskehavet
Urdfeltet

Urdfeltet er eit oljefelt i Norskehavet. Det består av satellittfelta Stær og Svale, og høyrer til Nornefeltet. Produksjonen starta 8. november 2005. 

Stær ligg 5 km nord for Norne, medan Svale ligg 10 km nord for. I alt er det planlagt fem oljebrønnar og tre vassinjiserande brønnar på feltet. Gass frå Norne-skipet vert injisert i produksjonsbrønnane for å auke produksjonen og gjere brønnstraumen lettare. Olja vert transport via røyrleidningar til Norne-skipet og prosessert her i lag med olja frå Norne. Rikgass frå feltet vert eksportert saman med gass frå Norne via Åsgard transport til Kårstø.

Kjelder 
 Fakta om Urd 

Norske olje- og gassfelt
Olje- og gassfelt i Norskehavet
Åsgard transport

Åsgard transport er ein gassrøyrleidning som går frå naturgassfelta i Norskehavet til Kårstø i Rogaland. Røyrleidninga transporterer rikgass frå dei Statoil-opererte felta Njord, Åsgard, Heidrun, Kristin og Norne, samt det Shell-opererte Draugenfeltet. Røyrleidninga har ei lengd på 707 km, inkludert 126 km med Norne gasstransportsystem. Åsgard transport kom i drift i 2000 og vart i 2001 knytt til Norne. 

Røyrleidninga kan transportere om lag 25 milliardar kubikkmeter gass i året, medan 3,6 milliardar kubikkmeter gass kjem frå Norne. Operatør på røyrleidninga er Gassco, medan Statoil er teknisk ansvarleg. 

Etter prosesseringa på Kårstø vert tørrgassen transportert vidare gjennom transportleidningar i Nordsjøen til forbrukarar i Europa.

Kjelder 
 Fakta om Åsgard og Norne

Norske røyrleidningar
Stortingets arbeids- og sosialkomité

Stortingets arbeids- og sosialkomité er ein fagkomité på Stortinget. Den handsamar saker om arbeidsmarknad og arbeidsmiljø, arbeidsretta ytingar, pensjonar, sosiale stønader og politikk retta mot  funksjonshemma.

Arbeids- og sosialkomiteen har tolv medlemmar.

Bakgrunnsstoff 
Komiteen si nettside

Arbeids- og sosialkomiteen
Stortingets energi- og miljøkomité

Stortingets energi- og miljøkomité er den stortingskomiteen som handsamar saker om miljøvern, forureining, vassdrag, olje og gass, og regional planlegging. 

Energi- og miljøkomiteen har 15 medlemmer.

Bakgrunnsstoff 
Komiteen si nettside

Energi- og miljøkomitéen
Peter Kjeldseth Moe

Peter Kjeldseth Moe () var ein norsk politikar frå Arbeidarpartiet. Han var fødd i Ørsta, utdanna seg som jurist og arbeidde som sakførar i Ørsta. 

Han var ordførar i Ørsta i periodane 1945-1947 og 1948-1951. 

Han vart vald inn på Stortinget for Møre og Romsdal i 1957, og vart attvald i 1961, 1965 og 1969. Han hadde vore varamedlem i perioden 1954-1957. Han møtte då som vararepresentant medan Ulrik Olsen var statsråd. I juli 1956 døydde Anton Ludvig Alvestad, og deretter møtte Peter Kjeldseth Moe fast for resten av valperioden. For Ulrik Olsen møtte deretter vararepresentanten Arnfinn Severin Roald. 

Peter Kjeldseth Moe døydde i 1973 rett før slutten av den siste valperioden hans. Oskar Edøy møtte på Stortinget deretter.

Kjelder 
Stortinget.no Biografi om Peter Kjeldseth Moe, vitja 14. desember 2009

Folk frå Ørsta
Stortingsrepresentantar 1954-1957
Stortingsrepresentantar 1958-1961
Stortingsrepresentantar 1961-1965
Stortingsrepresentantar 1965-1969
Stortingsrepresentantar 1969-1973
Stortingsrepresentantar frå Ap
Stortingsrepresentantar for Møre og Romsdal
Norske juristar
Norske advokatar
Ordførarar i Ørsta
Ap-ordførarar i Møre og Romsdal
Ap-politikarar i Møre og Romsdal
East Lothian

East Lothian (låglandsskotsk Cooncil o Aest Lowden, skotsk-gælisk Siorrachd Lodainn an Ear) er ein av 32 regionar i Skottland og eit statthaldarskap. Han grensar til City of Edinburgh, Scottish Borders og Midlothian. Det administrative senteret er Haddington, men den største byen er Musselburgh.

Regionan vart oppretta i 1996 ut frå distriktet East Lothian som sidan 1975 hadde høyrt til regionen Lothian. I tillegg vart byen Musselburgh og Inveresk-området ein del av regionen. Desse hadde tidlegare vore ein del av grevskapet Midlothian.

Grevskapet East Lothian vart nedlagt i 1975 og grensa tidlegare til grevskapet Midlothian i vest og grevskapet Berwick i sør. Grevskapet heitte Haddingtonshire fram til 1921. På denne tida førte grenseendringar til at fleire landsbyar utanfor Edinburgh (t.d. Whitecraig) vart ein del av East Lothian.

Bakgrunnsstoff 
 Offisiell nettstad
 East Lothian Directory 
 East Lothian Courier
 East Lothian News

Kjelder 
 Denne artikkelen bygger på «East Lothian» frå ,  den 14. desember 2009.  
 

 
 
Tradisjonelle grevskap i Skottland
East Renfrewshire

East Renfrewshire (låglandsskotsk Cooncil o Aest Renfrewshire, skotsk-gælisk Siorrachd Rinn Friù an Ear) er ein av 32 regionar i Skottland. Fram til 1975 var han ein del av grevskapet Renfrewshire i lag med dei moderne regionane Renfrewshire og Inverclyde. Sjølv om det ikkje lenger har lokalt styre er Renfrewshire framleis tradisjonelt grevskap og statthaldarskap for East Renfrewshire.

East Renfrewshire vart oppretta som region i 1996, og tok over for distriktet Eastwood i lag med Barrhead, som kom frå distriktet Renfrew. Det grensar til North Ayrshire, East Ayrshire, Renfrewshire, South Lanarkshire og City of Glasgow.

Bakgrunnsstoff 
 Offisiell nettstad
 East Renfrewshire Online

Kjelder 
Denne artikkelen bygger på «East Renfrewshire» frå ,  den 14. desember 2009.
Falkirk region

Falkirk (låglandsskotsk Fawkirk, skotsk-gælisk an Eaglais Bhreac) er ein av 32 regionar i Skottland. Det grnser til North Lanarkshire i sørvest, Stirling i nordvest, West Lothian i sør og aust, og på andre sida av Firth of Forth i nordaust ligg Fife og Clackmannanshire. Regionen vart skipa i 1996 med dei nøyaktig same grensene som Falkirk District Council. Før 1975 hadde det meste av regionen vore ein del av grevskapet Stirlingshire og ein liten del, Bo'ness og Blackness, var ein del av det tidlegare grevskapet West Lothian.

Adminsitrasjonsbyen er Falkirk.

Bakgrunnsstoff 
 Offisiell nettstad
 Falkirk Online 
 Ting å gjere i Falkirk

Kjelder 
 Denne artikkelen bygger på «Falkirk (council area)» frå ,  den 14. desember 2009.
Fife

Fife (låglandsskotsk Cooncil o Fife, skotsk-gælisk Siorrachd Fìobha) er ein region i Skottland, som ligg mellom Firth of Tay og Firth of Forth. Dei indre områda grensar til Perth and Kinross og Clackmannanshire. Han var opphavleg eit av kongedøma til piktarane, kalla Fib, og vert ofte framleis omtalt som Kongedømet Fife i Skottland. 

Det er eit statthaldarskap og var eit grevskap fram til 1975. Det vert stundom kalla Fifeshire i eldre dokument og kart teikna av engelske kartografar og forfattarar. Ein person frå Fife vert kalla ein fifer.

Fife var ein region delt inn i tre distrikt, Dunfermline, Kirkcaldy og North-East Fife. Sidan 1996 har distriktsstyra vorte avskaffa og overtatt av eit sameint regionsråd. 

Fife er den tredje største regionen i Skottland ut frå folketal. Det har kring 360 000 innbyggjarar, og ein tredjedel av desse bur i dei tre største byane Dunfermline, Kirkcaldy og Glenrothes. Kirkcaldy er den største byen i Fife med rundt 50 000 innbyggjarar. 

Den historiske byen St. Andrews ligg på austkysten av Fife. Han er kjend for eit av dei eldste universiteta i Europa og som opphavsstaden for golf.

Bakgrunnsstoff 
 Fife Direct
 Fife Today 
 Turistside
 The Fife Post
 Fife Coastal Path
 Fife Community Portal

Kjelder 
 Denne artikkelen bygger på «Fife» frå ,  den 14. desember 2009.  
 

 
Halvøyar i Skottland
Highland

Highland (Sgìre Comhairle na Gàidhealtachd på skotsk-gælisk) er ein region i Skottland i Dei skotske høglanda og det største adminsitrative området i både Skottland og heile Storbritannia. Det grensar til regionane Moray, Aberdeenshire, Perth and Kinross og Argyll and Bute. Desse grenseregionane, i tillegg til Angus og Stirling, har òg område i Dei skotske høglanda. Highland omfattar det meste av fastlandet og delane av Dei indre Hebridane som tidlegare låg i grevskapa Inverness-shire og Ross and Cromarty, heile Sutherland, Caithness og Nairnshire og mindre delar av Argyll og Moray.

Området vart skipa som ein todelt region i 1975 inndelt i distrikt. I 1996 vart distrikta avskaffa og funksjonane deira vart flytta til regionsrådet.

Administrasjonsbyen er Inverness.

Kjelder 

Denne artikkelen bygger på «Highland (council area)» frå ,  den 14. desember 2009.

Bakgrunnsstoff 
 Offisiell nettstad

 Scottish Highlands og Islands Film Commission
Inverclyde

Inverclyde (skotsk-gælisk Inbhir Chluaidh) er ein av 32 regionar i Skottland. Han grensar til Renfrewshire og North Ayrshire og er elles omgjeve av Firth of Clyde. Inverclyde er ein av tre regionar innanfor grensene til det historiske Renfrewshire, i lag med East Renfrewshire og eit mindre Renfrewshire-område. Det eldre Renfrewshire finst framleis som tradisjonelt grevskap og statthaldarskap som omfattar Inverclyde.

Inverclyde var frå 1975 til 1996 eit distrikt i Strathclyde region. Før 1975 låg det i grevskapet Renfrewshire. 

Regionen er eit av dei minste av dei 32 regionane både i areal (29. største) og folketal (27. største).

Bakgrunnsstoff 
Offisiell nettstad
Inverclyde Tourist Group
Inverclyde biletgalleri

Kjelder 
Denne artikkelen bygger på «Inverclyde» frå ,  den 14. desember 2009.
Midlothian

Midlothian (låglandsskotsk Midlowden, skotsk-gælisk Meadhan Lodainn) er ein av 32 regionar i Skottland og eit statthaldarskap. Det grensar til Scottish Borders, East Lothian og City of Edinburgh.

Grevskapet Midlothian var tidlegare eit administrative område som omfatta byen Edinburgh, som framleis er ein del av det tradisjonelle grevskapet for enkelte føremål.

Regionen Midlothian vart oppretta i 1996 med grensene til distriktet Midlothian i den tidlegare regionen Lothian. Distriktet vart oppretta i 1975.

Kjelder 
 Denne artikkelen bygger på «Midlothian» frå ,  den 14. desember 2009. 
 oppgav desse kjeldene:

 
Tradisjonelle grevskap i Skottland
Moray

Moray (skotsk-gælisk Moireibh eller Moireabh) er ein av 32 regionar i Skottland. Det ligg nordaust i landet med kystlinje langs Moray Firth. Det grensar til regionane Aberdeenshire og Highland.

Regionen vart oppretta i 1996 med dei same grensene som det tidlegare distriktet Moray. Distriktet hadde sidan 1975 høyrt til regionen Grampian.

Bakgrunnsstoff 
 Offisiell nettstad
 Moray Local Community

Kjelder 
 Denne artikkelen bygger på «Moray» frå ,  den 14. desember 2009.
North Ayrshire

North Ayrshire (skotsk-gælisk Siorrachd Inbhir Àir a Tuath) er ein av 32 regionar i Skottland. Han grensar til Inverclyde i nord, Renfrewshire i nordaust, East Ayrshire i aust og South Ayrshire i sør. 

Regionen vart oppretta i 1996 som ein etterfølgjar til distriktet Cunninghame som hadde dei nøyaktige same grensene. Hovudddelen av regionen har historisk vore ein del av det størstte County of Ayr, men omfattar òg øyane Arran, Great Cumbrae og Little Cumbrae i den nedre delen av Firth of Clyde. Alle øyane låg tidlegare i County of Bute.

Kjelder 
Denne artikkelen bygger på «North Ayrshire» frå ,  den 14. desember 2009.
North Lanarkshire

North Lanarkshire (låglandsskotsk Cooncil o North Lanrickshire, skotsk-gælisk Siorrachd Lannraig a Tuath) er ein av 32 regionar i Skottland. Han grenser i nordaust til City of Glasgow og omfattar mange av forstadane og pendlarbyane rundt Glasgow. Han grenser òg til Stirling, Falkirk, East Dunbartonshire, West Lothian og South Lanarkshire. Regionen dekkjer delar av dei tidlegare grevskapa Lanarkshire, Dunbartonshire og Stirlingshire.

Regionen vart oppretta i 1996 frå store delar av distrikta Cumbernauld and Kilsyth, Motherwell og Monklands.

Kjelder

Denne artikkelen bygger på «North Lanarkshire» frå ,  den 14. desember 2009.
Perth and Kinross

Perth and Kinross (Peairt agus Ceann Rois på skotsk-gælisk) er ein av 32 regionar i Skottland og eit statthaldarskap. Han grensar til Aberdeenshire, Angus, City of Dundee, Fife, Clackmannanshire, Stirling, Argyll and Bute og Highland. Perth er adminsitrativt senter. Regionen samsvarar i det store og heile, men ikkje heilt, med dei tidlegare grevskapa Perthshire og Kinross-shire.

Perthshire og Kinross-shire hadde felles grevskapsråd frå 1929 fram til 1975. Området vart skipa som eit enkelt distrikt i 1975, i regionen Tayside og vart ein eigen region i 1996.

Bakgrunnsstoff 
Offisiell nettstad
The Perthshire Diary - 365 historiske soger

Kjelder 
Denne artikkelen bygger på «Perth and Kinross» frå ,  den 14. desember 2009.
Renfrewshire

Renfrewshire (skotsk-gælisk Siorrachd Rinn Friù) er ein av 32 regionar i Skottland. Han er ein av tre regionar som var ein del av det historiske Renfrewshire, òg kjend som County of Renfrew eller Greater Renfrewshire, i lag med Inverclyde i vest og East Renfrewshire i aust. Det eldre Renfrewshire eksisterer framleis som eit seremonielt grevskap og statthaldarskap.

Sjølv om den tradisjonelle grevskapsbyen Renfrew ligg i regionen, er administrasjonsstaden i regionen den nærliggande byen Paisley. Renfrewshire grenser i sørvest til Glasgow og inneheld fleire av pendlarbyane og landsbyane i nærleiken av Glasgow.

Kjelder
Denne artikkelen bygger på «Renfrewshire» frå ,  den 14. desember 2009.
Scottish Borders

Scottish Borders eller berre The Borders (låglandsskotsk The Mairches, norsk Dei skotske grensene) er ein av 32 regionar i Skottland. Han grensar til Dumfries and Galloway i vest, South Lanarkshire og West Lothian i nordvest, City of Edinburgh, East Lothian, Midlothian i nord og grevskapa Northumberland og Cumbria i England i sør og aust. Administrasjonsstaden er Newtown St. Boswells.

Historisk har namnet Scottish Borders vorte nytta om heile grenseområdet sør i Skottland, i lag med naboområde i England, som var ein del av den historiske Borders-regionen.

Kjelder 

 Denne artikkelen bygger på «Scottish Borders» frå ,  den 14. desember 2009.

Bakgrunnsstoff 
 Offisiell nettstad
Henning Dahl-Mikkelsen

Henning Dahl-Mikkelsen () var ein dansk teiknar og teikneserieskapar. Etter eit par år i målarlære arbeidde han i reklamebransjen og med teiknefilm, mellom anna i London.

I 1937 starta han teikneserien Ferd’nand. Signaturen hans var «Mik».

Etter andre verdskrigen drog han til USA. Han fekk ikkje jobb på Disney teiknefilmstudio, slik han hadde vona. i 1947 fekk han Ferd’nand utgjeve i USA, noko som var svært vellukka. 

I tillegg til Ferd’nand laga han teikneseriane Familien Hansen, Thor og hans hammer og Lise og Lasse

Kjelder 
 Haakon W. Isachen: Ingen jul uten Juleheftene Egmont serieforlag 2004

Danske teiknarar
Noregs Høgsterett

Noregs Høgsterett er øvste domstolen i det norske rettssystemet, og har heile Noreg som sitt verkeområde. 

Høgsterett held til i Høgsteretts hus (den gamle Justisbygningen) i Oslo. Ein høgsterettsjustitiarius leier domstolen, som i tillegg har hatt 18 høgsterettsdommarar. I 2010 vart talet auka til 19, grunngjeve med stor arbeidsbyrde. I kvar enkelt sak blir retten sett med fem dommarar. Viktige saker blir behandla i storkammer, medan særs viktige saker kan behandlast i plenum der alle dommarar som ikkje har tenestefri eller er inhabile tek del. 

Høgsterett blei oppretta 1815 etter heimel i Grunnloven sin § 88, som seier at «Høiesteret dømmer i sidste Instans», eller i moderne nynorsk språkdrakt «Høgsterett dømmer i siste instans». Noverande høgsterettsjustitiarius er Toril Marie Øie.

Medlemmer

Høgsterettsjustitiarius 
 Toril Marie Øie, f. 1960 i Oslo, tiltredd 1. mars 2016 (tiltredde som dommar 1. august 2004)

Dommarar 
 Jens Edvin A. Skoghøy, f. 1955 i Tromsø, tiltredd 15. august 1998 
 Hilde Indreberg, f. 1957 i Oslo, tiltredd 1. april 2007
 Arnfinn Bårdsen, f. 1966 i Stavanger, tiltredd 1. juli 2008, i permisjon frå 2019 til 2028
 Bergljot Webster, f. 1966 i Oslo, tiltredd 15. august 2009.
 Wilhelm Matheson, f. 1955 i Oslo, tiltredd 1. november 2009.
 Aage Thor Falkanger, f. 1965 i Oslo, tiltredd 1. mai 2010
 Kristin Normann, f. 1954 i Oslo, tiltredd 9. august 2010
 Ragnhild Noer, f. 1959 i Oslo, tiltredd 1. oktober 2010
Henrik Bull, f. 1957 i Oslo, tiltredd 17. januar 2011
Knut H. Kallerud, f. 1956 i Kongsberg, tiltredd 16. juli 2011
Per Erik Bergsjø, f. 1958 i Levanger, tiltredd 1. mars 2012
Arne Ringnes, f. 1955 i Oslo, tiltredd 18. august 2014
Wenche Elizabeth Arntzen, f. 1959 i Oslo, tiltredd 29. september 2014
Ingvald Falch, f. 1963 i Bærum, tiltredd 1. september 2015
Espen Bergh, f. 1961 i Oslo, tiltredd 15. august 2016
Cecilie Østensen Berglund, f. 1971 i Bærum, tiltredd 1. januar 2017
Borgar Høgetveit Berg, f. 1970, oppvaksen i Ål i Hallingdal, tiltredd 1. mai 2017
Erik Thyness, f. 1961 i Oslo, tiltredd 1. mai 2019
Kine Elisabeth Steinsvik, f. 1976 i Sandnessjøen, tiltredd 5. august 2019
Knut Erik Sæther, f. 1970 i Drammen, tiltredd 1. oktober 2021

Kjelder 
 Denne artikkelen bygger på «Norges Høyesterett» frå ,  den 14. desember 2009. 
  oppgav desse kjeldene: 
 Tidsskrift for rettsvitenskap 1945: «Norges Høyesterett 21 desember og 14 mai 1945»
 Nils Rune Langeland: Siste ord. Høgsterett i norsk historie 1814–1965. Bind I, 1814–1905, Cappelen, Oslo 2005
 Erling Sandmo: Siste ord. Høyesterett i norsk historie 1814–1965. Bind II, 1905–1965, Cappelen, Oslo 2005

Bakgrunnsstoff 
 Noregs Høgsterett
 Nyare høgsterettsavgjersler ved Lovdata

Skipingar i 1815
Norsk rett
Høgsterettar
Noregs Høgsterett
Domstolar i Noreg
Rheinwaldhorn

Rheinwaldhorn er eit 3 402 meter høgt fjell i Lepontin-Alpane i det sørlege Sveits. Fjellet, som ligg på grensa mellom kantonane Graubünden og Ticino, er det høgste i kantonen Ticino. Fjellet høyrer med i Adula-massivet, som på si side er del av Sankt Gotthard-massivet.

I Ticino vert sjølve fjellet nemnt for Adula, like så mykje som massivet.

Munken Placidus frå Spescha var den fyrste på toppen av Rheinwaldhorn då han kleiv fjellet i 1789.

Kjelder
Denne artikkelen bygger på «Rheinwaldhorn» frå ,  den 14. desember 2009.

Bakgrunnsstoff 
 Rheinwaldhorn på wandelpaden.com

Fjell i Alpane
Fjell i Sveits
Fjell i Ticino
Fjell i Graubünden
South Ayrshire

South Ayrshire (låglandsskotsk Cooncil o Sooth Ayrshire; skotsk-gælisk Siorrachd Inbhir Àir a Deas) er ein av 32 regionar i Skottland, og dekkjer den sørlege delen av Ayrshire. Han grensar til East Ayrshire, North Ayrshire og Dumfries and Galloway.

Regionen vart oppretta i 1996 og er ein direkte etterfølgjar av distriktet Kyle and Carrick.

Bakgrunnsstoff 
 Offisiell nettstad

Kjelder 
Denne artikkelen bygger på «South Ayrshire» frå ,  den 14. desember 2009.
Piz Terri

Piz Terri er ein 3 149 meter høg, pyramideforma fjelltopp på grensa mellom kantonane Graubünden og Ticino i det sørlege Sveits. Fjellet ligg mellom Val Lumnezia i nordaust og Val Blenio i sørvest.

Fjelltoppen vart kliven fyrste gongen i 1798, då munken Placidus frå Spescha med tilhald i klosteret Disentis kleiv til topps. Ni år tidlegare hadde han vore på ein annan stortopp; Rheinwaldhorn.

Kjelder
Denne artikkelen bygger på «Piz Terri» frå ,  den 14. desember 2009.

Bakgrunnsstoff
 Piz Terri på SummitPost
 Capanna Motterascio

Fjell i Alpane
Fjell i Sveits
Fjell i Graubünden
Fjell i Ticino
South Lanarkshire

South Lanarkshire (låglandsskotsk Cooncil o Sooth Lanrickshire, skotsk-gælisk Siorrachd Lannraig a Deas) er ein av 32 regionar i Skottland, og dekkjer den sørlege delen av det tidlegare grevskapet Lanarkshire. Han grenser i søraust til City of Glasgow og inneheld mange av forstadane til Glasgow. I tillegg grenser han til Dumfries and Galloway, East Ayrshire, East Renfrewshire, City of Glasgow, North Lanarkshire, West Lothian og Scottish Borders.

Administrasjonsstaden til regionen er Hamilton. 

Regionen vart oppretta i 1996 frå distrikta Clydesdale, Hamilton og East Kilbride og somme ytre område av distriktet Glasgow.

Bakgrunnsstoff 
Offisiell nettstad

Kjelder
Denne artikkelen bygger på «South Lanarkshire» frå ,  den 14. desember 2009.